b'\n_START_ARTICLE_\nAtranka\n_START_PARAGRAPH_\nAtranka tyrimui (angl. sampling) \xe2\x80\x93 tai tyrimo imties sudarymas. Ruo\xc5\xa1iantis atlikti tyrim\xc4\x85, atranka reikalinga d\xc4\x97l to, kad paprastai n\xc4\x97ra galimyb\xc4\x97s (d\xc4\x97l technini\xc5\xb3 ir finansini\xc5\xb3 kli\xc5\xab\xc4\x8di\xc5\xb3) arba n\xc4\x97ra racionalu apklausti ar i\xc5\xa1tirti visus dominan\xc4\x8dios populiacijos ar generalin\xc4\x97s aib\xc4\x97s elementus, pvz., apklausti visus miesto gyventojus. Tyrimui yra atrenkama tik tam tikra populiacijos dalis, o ne visa populiacija. Pagal tai, kokiu principu yra atliekama atranka, tyrimams yra sudaromos atsitiktin\xc4\x97s arba neatsitiktin\xc4\x97s imtys.'